CELEX: 52004PC0494
Language: fi
Date: 2004-07-14
Title: Ehdotus: neuvoston asetus koheesiorahastosta

EUROOPAN YHTEISÖJEN KOMISSIO
                              Bryssel 14.7.2004
                              KOM(2004) 494 lopullinen
                              2004/0166 (AVC)
                   Ehdotus:
            NEUVOSTON ASETUS
              koheesiorahastosta
              (komission esittämä)
FI                                                     FI
 ---pagebreak---                                            PERUSTELUT
   Perustamissopimuksen 161 artiklan toisessa kohdassa määrätään, että koheesiorahasto
   osallistuu ympäristöalan hankkeiden sekä Euroopan laajuisten liikenneverkkohankkeiden
   rahoittamiseen.
   Koheesiorahasto perustettiin asetuksella (EY) N:o 1164/94, jossa rahaston toimien
   täytäntöönpanosta säädettiin ensimmäisen kerran. Asetusta täydennettiin myöhemmin
   asetuksilla (EY) N:o 1264/1999 ja (EY) N:o 1265/1999.
   Unionin laajennuttua 1. toukokuuta 2004 koheesiorahasto toimii vuoden 2006 loppuun asti
   kymmenessä uudessa jäsenvaltiossa samoin kuin tuensaajina aiemmin olleissa kolmessa
   jäsenvaltiossa (Espanja, Portugali ja Kreikka) kauden 2000–2006 loppuun.
   Asetuksessa (EY) N:o […] annetaan rakennerahastojen ja koheesiorahaston toimintaa
   ohjelmakaudella 2007–2013 koskevat yleiset säännökset ja säädetään, että koheesiorahasto
   edistää lähentymistavoitetta vähiten kehittyneissä jäsenvaltioissa ja vähiten kehittyneillä
   alueilla osallistumalla tavoitteen mukaisten toimenpideohjelmien rahoitukseen.
   Koheesiopolitiikan täytäntöönpanojärjestelmän uudistuksessa, joka esiteltiin komission
   helmikuussa 2004 hyväksymässä kolmannessa koheesioraportissa, koheesiorahaston
   tukitoimet sisällytetään rakennerahastojen monivuotisiin ohjelmiin ja niihin lisätään
   suurhankkeina toteutettavat tukitoimet. Uudistus, jossa säilytetään tämän politiikan arvokkaat
   pääperiaatteet (monivuotiset ohjelmat, kumppanuus, arviointi, jaettu hallinto), perustuu
   tasapainon löytämiseen strategisen ulottuvuuden vahvistamisen ja täytäntöönpanojärjestelmän
   yksinkertaistamisen välillä erityisesti vähentämällä rahastojen määrää, yksinkertaistamalla
   ohjelmatyötä, selkiyttämällä jäsenvaltioiden ja komission tehtäviä varainhoidossa ja sen
   valvonnassa sekä mukauttamalla täytäntöönpanoa koskevia yksityiskohtaisia sääntöjä
   yhteisön tuen intensiteetin mukaan.
   Euroopan laajuisten liikenneverkkojen osalta koheesiorahastosta rahoitettavien toimien on
   oltava neuvoston hyväksymien ja päätökseen 1692/96/EY, sellaisena kuin se on muutettuna,
   sisältyvien verkkoja koskevien suuntaviivojen mukaisia.
   Ympäristöalalla koheesiorahaston tukitoimilla toteutetaan tavoitteita, jotka unionin politiikalle
   määrätään perustamissopimuksen 174 artiklassa.
   Rahaston toiminta-alan laajentaminen oli perusteltua, koska unioniin liittyi 1. toukokuuta
   2004 uusia jäsenvaltioita, jotka kaikki voivat saada koheesiorahaston tukea, ja näissä maissa
   on uudenlaisia ja merkittäviä rahoitustarpeita. Koheesiorahastosta voidaan nyt rahoittaa
   toimia myös aloilla, jotka edistävät kestävää kehitystä ja joissa on selkeä ympäristöulottuvuus,
   kuten energiatehokkuus ja uudistuvat energialähteet, ja liikennehankkeet voivat liittyä
   muuhunkin kuin Euroopan laajuisiin verkkoihin eli rautateihin, joki- ja meriliikenneväyliin,
   multimodaaliseen liikenteeseen ja sen yhteentoimivuuteen, maantie- ja lentoliikenteen
   määrien hallintaan, puhtaaseen kaupunkiliikenteeseen ja joukkoliikenteeseen. Toiminta-alan
   laajennus on asiaa koskevien perustamissopimuksen määräysten mukainen ja noudattaa
   Lissabonin (maaliskuu 2000) ja Göteborgin (kesäkuu 2001) Eurooppa-neuvostoissa sovittuja
   ensisijaisia tavoitteita.
   Tämän asetuksen tarkoituksena on täsmentää koheesiorahaston tehtävät ja sen toimien
   täytäntöönpanoa koskevat yksityiskohtaiset säännöt erityisesti tuen ehdollisuuden ja rahaston
   toiminta-alan osalta.
FI                                                2                                                  FI
 ---pagebreak---    Koheesiorahaston tukea saavien jäsenvaltioiden on täytettävä perustamissopimuksessa
   vahvistetut lähentymisohjelmia koskevat vaatimukset ja talous- ja rahaliittoon osallistuvien
   jäsenvaltioiden osalta liiallisia alijäämiä koskevat vaatimukset. Koheesiorahaston tukea saa
   vain, jos nämä vaatimukset täyttyvät. Jos neuvosto komission ehdotuksesta toteaa liiallisen
   alijäämän, eikä kyseinen jäsenvaltio ole toteuttanut tehokkaita toimia, koheesiorahaston
   maksusitoumukset keskeytetään seuraavan vuoden 1. päivästä tammikuuta alkaen.
   Rahoituksen keskeytys päättyy, kun neuvosto samojen edellytysten perusteella katsoo, että
   kyseinen jäsenvaltio on toteuttanut korjaavat toimenpiteet, jotta tilanne saadaan
   perustamissopimuksen ja neuvoston päätösten mukaiseksi.
FI                                                 3                                            FI
 ---pagebreak---                                                           2004/0166 (AVC)
                                               Ehdotus:
                                       NEUVOSTON ASETUS
                                         koheesiorahastosta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 161 artiklan toisen
   kohdan,
   ottaa huomioon komission ehdotuksen1,
   ottaa huomioon Euroopan parlamentin puoltavan lausunnon2,
   ottaa huomioon Euroopan talous- ja sosiaalikomitean lausunnon3,
   ottaa huomioon alueiden komitean lausunnon4,
   sekä katsoo seuraavaa:
   (1)     Euroopan aluekehitysrahastoa, Euroopan sosiaalirahastoa ja koheesiorahastoa
           koskevista yleisistä säännöksistä annetussa asetuksessa (EY) N:o […]5 vahvistetaan
           rakennerahastojen ja koheesiorahaston toimintakehys ja säädetään erityisesti
           tavoitteista sekä kumppanuutta, ohjelmatyötä, arviointia ja hallinnointia koskevista
           periaatteista ja säännöistä. Siksi on syytä täsmentää koheesiorahaston tehtävät tässä
           uudessa kehyksessä verrattuna sille perustamissopimuksessa osoitettuihin tehtäviin
           sekä korvata selkeyden vuoksi koheesiorahastosta 16 päivänä toukokuuta 1994 annettu
           neuvoston asetus (EY) N:o 1164/946.
   (2)     Euroopan laajuisia verkkoja koskevien koheesiorahastosta rahoitettavien hankkeiden
           on oltava neuvoston ja Euroopan parlamentin näitä verkkoja varten vahvistamien
           suuntaviivojen mukaisia. Toimien keskittämiseksi etusijalle on asetettava Euroopan
           yhteistä etua koskevat hankkeet, sellaisina kuin ne määritellään yhteisön
           suuntaviivoista Euroopan laajuisen liikenneverkon kehittämiseksi 23 päivänä
           heinäkuuta 1996 tehdyssä Euroopan parlamentin ja neuvoston päätöksessä
           1692/96/EY7.
   1
           EYVL C […], […], s. […].
   2
           EUVL C […], […], s. […].
   3
           EUVL C […], […], s. […].
   4
           EUVL C […], […], s. […].
   5
           EUVL L […], […], s. […].
   6
           EYVL L 130, 25.5.1994, s. 1. Asetus sellaisena kuin se on viimeksi muutettuna vuoden 2003
           liittymisasiakirjalla.
   7
           EYVL L 228, 9.9.1996, s. 1.
FI                                                 4                                                 FI
 ---pagebreak---    (3)  Yhteisö voi koheesiorahaston välityksellä osallistua perustamissopimuksen 174
        artiklassa määrättyjen yhteisön ympäristöpoliittisten tavoitteiden toteuttamiseen
        tähtääviin toimiin. Perustamissopimuksen 175 artiklan 5 kohdan mukaan, rajoittamatta
        kuitenkaan saastuttaja maksaa –periaatteen soveltamista, neuvosto voi päättää
        koheesiorahastosta annettavasta tuesta, jos mainitun artiklan 1 kohdan määräyksiin
        perustuva toimenpide aiheuttaisi jäsenvaltion viranomaisille suhteettomina pidettäviä
        kustannuksia.
   (4)  Koheesiorahaston tukitoimissa on otettava huomioon laajentuneen unionin ensisijaiset
        tavoitteet ja erityisesti Göteborgin Eurooppa-neuvostossa vahvistetut kestävään
        kehitykseen tähtäävät ympäristöalan ensisijaiset tavoitteet.
   (5)  Asetuksessa (EY) N :o […] säädetään, että menojen tukikelpoisuus määritetään
        kansallisella tasolla, lukuun ottamatta joitakin poikkeuksia, joista on tarpeen antaa
        erityissäännöksiä. Tästä syystä on täsmennettävä koheesiorahastoa koskevat
        poikkeukset.
   (6)  Rahoitustuen saamisen ehdollisuutta koskevia sääntöjä sovelletaan edelleen taloutta
        koskevien lähentymisvaatimusten osalta, sellaisina kuin ne vahvistetaan
        perustamissopimuksen 104 artiklassa, ja ottaen huomioon terveen julkisen talouden
        tarpeet. Talous- ja rahaliittoon kuuluvien jäsenvaltioiden on tältä osin otettava
        käyttöön vakausohjelmat ja siihen kuulumattomien jäsenvaltioiden on otettava
        käyttöön lähentymisohjelmat, sellaisina kuin ne määritetään julkisyhteisöjen
        rahoitusaseman valvonnan sekä talouspolitiikan valvonnan ja yhteensovittamisen
        tehostamisesta 7 päivänä heinäkuuta 1997 annetussa neuvoston asetuksessa (EY) N:o
        1466/97, jotka molemmat johtavat perustamissopimuksen 104 artiklassa tarkoitettujen
        taloutta koskevien lähentymisvaatimusten täyttymiseen,
   ON ANTANUT TÄMÄN ASETUKSEN:
                                             1 artikla
                         Koheesiorahaston perustaminen ja tehtävät
   1.     Perustetaan koheesiorahasto, jäljempänä ‘rahasto’, jonka tehtävänä on osallistua
          yhteisön taloudellisen, sosiaalisen ja alueellisen koheesion vahvistamiseen kestävän
          kehityksen edistämiseksi.
   2.     Rahasto osallistuu perustamissopimuksessa vahvistettuja tavoitteita tukevien
          ohjelmien rahoitukseen.
   3.     Rahastosta säädetään asetuksen (EY) N :o […] ja tämän asetuksen säännöksissä.
FI                                               5                                             FI
 ---pagebreak---                                                2 artikla
                                            Toiminta-ala
   Rahasto toimii seuraavilla aloilla tasapainoisella ja sopivalla tavalla ottaen huomioon kunkin
   tuensaajana olevan jäsenvaltion erityiset investointi- ja infrastruktuuritarpeet:
   1)       Euroopan laajuiset liikenneverkot, erityisesti päätöksessä 1692/96/EY määritellyt
            Euroopan yhteistä etua koskevat ensisijaiset hankkeet;
   2)       sellaisten perustamissopimuksen 174 artiklan tavoitteiden toteuttaminen, jotka
            kuuluvat ympäristöalan poliittisen toimintaohjelman perusteella yhteisön
            ympäristönsuojelupolitiikan painopisteisiin;
   3)       kestävää kehitystä edistävät alat, joissa on selkeä ympäristöulottuvuus, kuten
            energiatehokkuus ja uudistuvat energialähteet, sekä muuhun kuin Euroopan laajuisiin
            verkkoihin liittyvät liikennehankkeet eli rautatiet, joki- ja meriliikenneväylät,
            multimodaalinen liikenne ja sen yhteentoimivuus, maantie- ja lentoliikenteen
            määrien hallinta, puhdas kaupunkiliikenne ja joukkoliikenne.
                                               3 artikla
                                      Menojen tukikelpoisuus
   Rahastosta ei rahoiteta seuraavia menoja :
   1)       alv;
   2)       lainojen korot;
   3)       maan hankinta, kun menojen määrä on yli 10 prosenttia kyseisen toimen
            tukikelpoisista kokonaiskustannuksista;
   4)       asuminen;
   5)       ydinvoimaloiden käytöstäpoisto.
                                               4 artikla
                                     Rahaston tuen ehdollisuus
   1.       Rahaston rahoitustuen saaminen on ehdollista seuraavien sääntöjen mukaan.
FI                                                 6                                              FI
 ---pagebreak---    2.        Jos neuvosto:
             a)     toteaa perustamissopimuksen 104 artiklan 6 kohdan määräysten mukaisesti
                    jonkin jäsenvaltion julkishallinnon liiallisen alijäämän ja
             b)     päättää perustamissopimuksen 104 artiklan 8 kohdan määräysten mukaisesti,
                    ettei kyseinen jäsenvaltio ole vastauksena perustamissopimuksen 104 artiklan 7
                    kohdan määräyksistä johtuvaan neuvoston suositukseen toteuttanut tehokkaita
                    toimia tai toimet ovat osoittautuneet riittämättömiksi,
             neuvosto päättää keskeyttää rahaston rahoitustuen kyseiselle jäsenvaltiolle kokonaan
             tai osittain seuraavan vuoden 1 päivästä tammikuuta alkaen. Keskeytyspäätös koskee
             maksusitoumuksia.
   3.        Neuvosto päättää rahoituksen keskeytyksen päättämisestä todettuaan, että kyseinen
             jäsenvaltio on toteuttanut korjaavia toimenpiteitä. Komissio toteuttaa tarvittavat
             toimenpiteet keskeytettyjen maksusitoumusten budjetoimiseksi uudelleen.
   4.        Neuvosto tekee 2 ja 3 kohdassa tarkoitetut päätökset määräenemmistöllä komission
             ehdotuksesta.
                                                  5 artikla
                                           Siirtymäsäännökset
   Tämä asetus ei vaikuta neuvoston tai komission ennen 1 päivää tammikuuta 2007 sovelletun
   asetuksen (EY) N:o 1164/94 perusteella hyväksymien toimenpiteiden täytäntöönpanon
   jatkamiseen tai niiden muuttamiseen, niiden peruuttaminen kokonaan tai osittain mukaan
   luettuna.
   Asetuksen (ETY) N:o 1164/94 mukaisesti tehdyt hakemukset ovat edelleen voimassa.
                                                  6 artikla
                                              Kumoaminen
   Kumotaan asetus (EY) N:o 1164/94 1 päivästä tammikuuta 2007 alkaen.
   Viittaukset asetukseen (EY) N:o 1164/94 on katsottava viittauksiksi tähän asetukseen.
                                                  7 artikla
                                          Uudelleentarkastelu
   Neuvosto tarkastelee tätä asetusta uudelleen viimeistään 31 päivänä joulukuuta 2013
   perustamissopimuksen 161 artiklassa määrättyä menettelyä noudattaen.
FI                                                    7                                            FI
 ---pagebreak---                                               8 artikla
                                           Voimaantulo
   Tämä asetus tulee voimaan kahdentenakymmenentenä päivänä sen jälkeen, kun se on
   julkaistu Euroopan unionin virallisessa lehdessä.
   Sitä sovelletaan 1 päivästä tammikuuta 2007 alkaen.
   Tämä asetus on kaikilta osiltaan velvoittava, ja sitä sovelletaan sellaisenaan kaikissa
   jäsenvaltioissa.
   Tehty Brysselissä […].
                                               Neuvoston puolesta
                                               Puheenjohtaja
                                               […]
FI                                                8                                        FI